cyanic-selkie/wikianc huggingface dataset:
शाकम्भरी
श्री शाकम्भरी देवी संपूर्ण यात्रा
माता शाकुंभरी देवी का मंदिर शिवालिक की पर्वत मालाओं में बना हुआ है। यह स्थान प्राचीन सिद्ध शक्तिपीठ है। प्राचीन सिद्ध शक्तिपीठ होने के कारण भी यह उपेक्षित रहा । सरकार यहां कोई भी विकास कार्य नहीं करवा सकती। जनमानस को वर्षा ऋतु के दौरान बरसाती नदी से निकलकर मंदिर जाना होता है। मंदिर तक पहुंचने के लिए 1 किलोमीटर तक कोई सड़क नहीं है बल्कि नदी के बीच से गुजर कर जाना होता है। बरसात के दिनों में जब नदी में भयंकर बाढ़ आती है तो काफी श्रद्धालु बह जाते हैं। जिससे जानमाल का काफी नुकसान होता है। शारदीय नवरात्र के दौरान यहां एक बहुत बड़ा मेला लगता है। वैसे यहां पर साल में तीन बड़े मेले लगते हैं। जिनमें शारदीय नवरात्र मेला मुख्य माना जाता है। इस मेले में देश के विभिन्न भागों से करोड़ों श्रद्धालु श्रद्धा की जोत मन में जगा कर माता के दरबार में हाजिरी देने आते हैं। प्रमुख प्रधान शक्तिपीठ होने के बाद भी यहां पर जिला प्रशासन द्वारा बनाई गई तो तमाम व्यवस्थाएं धरी की धरी रह जाती है। शारदीय नवरात्र के दौरान नदी में बाढ़ आ जाती है और पूरा मेला तहस-नहस हो जाता है। इस शक्तिपीठ में मूलभूत सुविधाएं श्रद्धालुओं को मिलनी चाहिए ताकि शक्तिपीठ की गरिमा बनी रहे और अचानक आई बाढ़ से निपटा जा सके। यहां चढ़ावे के रूप में इतनी राशि चढ़ती है कि सरकार को अपनी ओर से एक रुपया भी खर्च करने की जरूरत नहीं पड़ेगी।
पुराणों मे शाकम्भरी पीठ का उल्लेख
माँ शाकम्भरी पीठ का वर्णन स्कंद पुराण, भागवत् पुराण, शिव पुराण, मारकंडेय पुराण, कनक धारा स्तोत्र, देवी पुराण, महाभारत आदि ग्रंथों मे मिलता है। महाभारत के वनपर्व के अनुसार, ततो गच्छेत राजेन्द्र देव्या स्थानं सुदुर्लभं। शाकम्भरीति विख्याता त्रिषुलोकेशु विश्रुता।। दिव्यवर्ष सहस्त्र शाकेन किल सुव्रता आहार सा कृतवती मासि मासि नराधिप ऋषियों अभ्यागतास्तत्र देव्या भक्त्यातपोधना: आतिथ्य च कृतम तेषाम् शाकेन किल भारत
संदर्भ
https://books.google.com/books?id=qzUqk7TWF4wC
खनौरी
खनौरी (Khanauri) भारत के पंजाब राज्य के संगरूर ज़िले में स्थित एक नगर है।
भवानीगढ़
भवानीगढ़ (Bhawanigarh) भारत के पंजाब राज्य के संगरूर ज़िले में स्थित एक नगर है।
राष्ट्रीय राजमार्ग १५२ए (भारत)
राष्ट्रीय राजमार्ग १५२ए (National Highway 152A) भारत का एक राष्ट्रीय राजमार्ग है। यह पश्चिम में पंजाब में खनौरी से पूर्व में हरियाणा में कैथल तक जाता है। यह राष्ट्रीय राजमार्ग ५२ का एक शाखा मार्ग है।
बेलवन
बेलवन : वृंदावन के यमुना पार स्थित ग्राम जहांगीरपुर पोस्ट - डांगौली/ तहसील -मांट जिला - मथुरा राज्य - उत्तर प्रदेश स्थित लक्ष्मी देवी की तपस्थली है। यह स्थान अत्यंत सिद्ध है। यहां लक्ष्मी माता का भव्य मंदिर है। इस स्थान पर पौष माह में चारो ओर लक्ष्मी माता की जय जयकार की गूँज सुनाई देने लग जाती है। दूर-दराज के असंख्य श्रद्धालु यहां अपनी सुख-समृद्धि के लिए पूजा-अर्चना करने आते हैं। यहां पौष माह के प्रत्येक गुरुवार को विशाल मेला जुडता है।
पौराणिकता
प्राचीन काल में इस स्थान पर बेल के वृक्षों की भरमार थी। इसी कारण यह स्थान बेलवन के नाम से प्रख्यात हुआ। कृष्ण-बलराम यहां अपने सखाओं के साथ गायें चराने आया करते थे। श्रीमद्भागवत में इस स्थान की महत्ता का विशद् वर्णन है। भविष्योत्तरपुराण में इसकी महिमा का बखान करते हुए लिखा है:
''' तप: सिद्धि प्रदायैवनमोबिल्ववनायच। ''' जनार्दन नमस्तुभ्यंविल्वेशायनमोस्तुते॥
लक्ष्मी माता मंदिर
वृंदावन की ओ्र उन्मुख कृष्ण की पूजा करती हुई लक्ष्मी की मूर्ती वाली लक्ष्मी माता मंदिर यहां का सर्व प्रमुख आकर्षण है। इस मंदिर के संबंध में मान्यता है कि भगवान् श्री कृष्ण ने जब सोलह हजार एक सौ आठ गोपिकाओं के साथ दिव्य महारासलीला की तब माता लक्ष्मी देवी के हृदय में भी इस लीला के दर्शन करने की इच्छा हुई और वह बेलवन जा पहुंची, परंतु उसमें गोपिकाओं के अतिरिक्त किसी अन्य व्यक्ति का प्रवेश वर्जित था। अत: उन्हें ललिता सखी ने यह कह कर दर्शन करने से रोक दिया कि आपका ऐश्वर्य लीला से सम्बन्ध है, जबकि वृंदावन माधुर्यमयीलीला का स्थान है। अत:लक्ष्मी माता वृंदावन की ओर अपना मुख करके भगवान् श्रीकृष्ण की आराधना करने लग गईं। भगवान् श्रीकृष्ण जब महारासलीला करके अत्यंत थक गए तब लक्ष्मी माता ने अपनी साडी से अग्नि प्रज्वलित कर उनके लिए खिचडी बनाई। इस खिचडी को खाकर भगवान् श्रीकृष्ण उनसे अत्यधिक प्रसन्न हुए। लक्ष्मी माता ने भगवान् श्रीकृष्ण से ब्रज में रहने की अनुमति मांगी तो उन्होंने उन्हें सहर्ष अनुमति प्रदान कर दी। यह घटना पौष माह के गुरुवार की है। बाद में इसी स्थान पर लक्ष्मी माता का भव्य मंदिर स्थापित हुआ।
सन्दर्भ
Belvan
उत्तर प्रदेश राज्य राजमार्ग ५
उत्तर प्रदेश राज्य राजमार्ग ५ भारत के उत्तर प्रदेश राज्य का एक राज्य राजमार्ग है। ३५१.३४ किलोमीटर लम्बा यह राजमार्ग ग्राम पीपरी के समीप नेपाल-भारत सीमा से शुरू होकर दूधी तक जाता है। इसे लुम्बिनी-दूधी मार्ग भी कहा जाता है। यह सिद्धार्थनगर, बस्ती, अंबेडकर नगर, जौनपुर, संत रविदास नगर, मिर्ज़ापुर और सोनभद्र जिलों से होकर गुजरता है।
दिड़बा
दिड़बा (Dirba) भारत के पंजाब राज्य के संगरूर ज़िले में स्थित एक नगर है।
दौलतपुरा
दौलतपुरा गांव राजस्थान राज्य के हनुमानगढ़ जिले की टिब्बी तहसील में स्थित है। यह जिला मुख्यालय हनुमानगढ़ से 20 कि.मी की दूरी पर है। गांव जाने के लिए हनुमानगढ़ से संगरिया जाने वाली सड़क पर मानकसर गांव से लिंक रोड होते हुए जाया जाता है। इस गांव की जनसंख्या लगभग 3000 हैं।
पृथ्वीवल्लभ - इतिहास भी, रहस्य भी
पृथ्वीवल्लव - इतिहास भी रहस्य भी एक भारतीय इतिहास टैलीविज़न कार्यक्रम है यह सोनी टीवी पर प्रसारित होने वाला है|
अहमदगढ़
अहमदगढ़ (Ahmedgarh) भारत के पंजाब राज्य के संगरूर ज़िले में स्थित एक नगर है।
इतिहास
1905 में, मलेरकोटला नवाब अहमद अली खान और धुरकोट धालीवाल परिवार के बीच आदान-प्रदान के दौरान, नवाब को शहर का पहला रेलवे स्टेशन स्थापित करने के लिए जमीन का एक छोटा टुकड़ा दिया गया था। इसलिए, नवाब अहमद अली खान के सम्मान में शहर का नाम बदलकर अहमदगढ़ कर दिया गया।
भूगोल
यह शहर संगरूर-लुधियाना रोड पर मलेरकोटला से लगभग 18 किमी उत्तर में स्थित है। यह संगरूर से 50 किमी, लुधियाना से 26 किमी और चंडीगढ़ से 98 किमी दूर है।
यातायात
इसका लुधियाना-जाखल रेलवे लाइन पर एक रेलवे स्टेशन है।
2022 राष्ट्रमण्डल खेल
सी.जी.एफ. की 21-23 फरवरी 2020 को लंदन में हुई बैठक के निर्णय के अनुसार वर्ष 2022 में राष्ट्रमण्डल तीरंदाजी और निशानेबाजी चैम्पियनशिप का आयोजन (चण्डीगढ़) भारत में किया जाएगा।
प्रजाति विविधता
प्रजाति विविधता पृथ्वी पर उपस्थित जीवो की शारीरिक संरचना में भिन्नता के कारण पाई जाने वाली विविधता है। इस पद को आजकल जैव विविधता के अंतर्गत शामिल कर लिया गया है। प्रजाति विविधता के उदाहरण के लिए:- शेर, चीता, तेंदुआ इत्यादि । का रहन -सहन तो एक जैसा है ,परंतु उनकी शारीरिक बनावट एक दूसरे से भिन्न- भिन्न है, अतः इनमें प्रजाति विविधता पाई जाती है। पारितंत्र में प्रजाति विविधता अधिक होने पर खाद्य श्रृंखला लंबी बनती है तथा खाद्य जाल भी जटिल बनता है Himalyapan
बागड़ीयाँ
फिल्में
सन् 1986 में प्रसिद्ध पंजाबी फिल्म "लौंग दा लिश्कारा" की शूटिंग यहाँ करी गई थी। उसके बाद कई अन्य फिल्में भी यहाँ बनाई गई हैं, जिनमें "तेरा मेरा की रिश्ता" (2009), "एकम: सन ऑफ सोएल" (2010), यमला पगला दीवाना (2011), सन ऑफ़ सरदार (2012) और एक वीर की अरदास...वीरा (2012) शामिल हैं।
गोदर पट्टी
मथुरा जिले की राया तहसील में गोदारा(गोधर) जाटो के 60 गांवों का समूह है। गोदारा जाटों को ब्रज भाषा मे गोदर भी बोला जाता है।इनकी राजधानी राया नामक कस्बा थी। 1857 की क्रांति में राया के राजा देवीसिंह गोदारा(गोदर) ने अपनी कुर्बानी देश की रक्षा में दी थी।
स्टेरेडियन
स्टेरेडियन या ठोसरेडियन घन कोण का मात्रक है। १ स्टेरेडियन वह घन कोण है, जो गोले की त्रिज्या के वर्ग के बराबर के क्षेत्रफल वाले गोले का पृष्ठ भाग गोले के केन्द्र पर अन्तरित करता है।
परिभाषा
स्टेरेडियन को हम ठोस कोण के रूप में परिभाषित कर सकते हैं।
राष्ट्रीय राजमार्ग १५३ (भारत)
राष्ट्रीय राजमार्ग १५३ (National Highway 153) भारत का एक राष्ट्रीय राजमार्ग है। यह पूरी तरह छत्तीसगढ़ में है और पश्चिम में सरायपाली से पूर्व में रायगढ़ तक जाता है। यह राष्ट्रीय राजमार्ग ५३ का एक शाखा मार्ग है।
कमलेश नागरकोटी
कमलेश नागरकोटी (जन्म २८ दिसंबर १९९९) एक भारतीय क्रिकेट खिलाड़ी है उन्होंने २६ फरवरी २०१७ को २०१६-१७ की विजय हजारे ट्रॉफी में राजस्थान के लिए अपनी लिस्ट ए क्रिकेट की शुरुआत की थी। दो दिन बाद, उन्होंने पहली बार राजस्थान के लिए लिस्ट ए क्रिकेट में हैट्रिक ली थी, यह हैट्रिक इन्होंने विजय हजारे ट्रॉफी में गुजरात के ली हैं। इसके बाद इन्हें दिसंबर २०१७ में, 2018 आईसीसी अंडर-19 क्रिकेट विश्व कप के लिए भारतीय क्रिकेट टीम में मौका दिया हैं।
बाड़मेर, राजस्थान का यह इतनी कम उम्र का गेंदबाज आज १४९ किलोमीटर प्रति घंटे की रफ़्तार से भी ज्यादा तेज गेंद फेंकता है इस कारण यह अब दुनिया भर में लोकप्रिय हो गए हैं।
बाहरी कड़ियाँ
कमलेश नागरकोटी की प्रोफाइल, क्रिकइन्फो पर
भारतीय अंडर-१९ क्रिकेट टीम
भारतीय अंडर -१९ क्रिकेट टीम अंडर -१९ स्तर पर क्रिकेट में भारत के राष्ट्र का प्रतिनिधित्व करती है। टीम में वर्तमान में यश धुल कप्तान है और पूर्व भारतीय क्रिकेट खिलाड़ी राहुल द्रविड़ कोच है। भारतीय टीम ने तीन अंडर -१९ विश्व कप जीते हैं २००० में मोहम्मद कैफ़ की कप्तानी में इसे जीत लिया था जबकि २००८ में विराट कोहली के नेतृत्व में और २०१२ में उन्मुक्त चंद की कप्तानी में भारत ने यह विश्व कप जीता हैं। अंडर -१९ की सभी राष्ट्रीय टीमों में भारतीय टीम का एक दिवसीय अंतरराष्ट्रीय क्रिकेट में सबसे अधिक जीत (77%) है। जून २०१६ में, भारतीय क्रिकेट कंट्रोल बोर्ड (बीसीसीआई) ने फैसला किया कि भारतीय खिलाड़ी केवल १ अंडर -१९ विश्वकप टूर्नामेंट में खेल सकते हैं।
विजय बहादुर पाठक
विजय बहादुर पाठक  उत्तर प्रदेश के एक भारतीय राजनेता हैं। वे सम्प्रति भारतीय जनता पार्टी के प्रदेश उपाध्यक्ष के रूप में कार्यरत हैं। वह उत्तर प्रदेश विधान परिषद के सदस्य हैं।
प्रारंभिक जीवन
पाठक जी का जन्म मध्य वर्ग ब्राह्मण परिवार में हुआ था। वह एक राजनीतिक परिवार से जुड़े हुए हैं। वर्ष १९७४ में, उनके पिता श्री राधेश्याम पाठक जी ग्राम व पोस्ट बरसरा खालसा जिला आजमगढ़ के एक आरएसएस व भारतीय जनसंघ के उम्मीदवार थे।
राजनीतिक जीवन
१९८६ में, पाठक आजमगढ़ शहर इकाई के भारतीय जनता युवा मोर्चा के अध्यक्ष थे। १९८७ में, वह श्री दुर्गा जी ग्रेजुएट कॉलेज, चंदेश्वर आज़मगढ़ के छात्र संघ के अध्यक्ष चुने गए। १९८८ में, वह भारतीय जनता युवा मोर्चा उत्तर प्रदेश की राज्य कार्यकारिणी समिति के सदस्य थे।१९८९ में, उन्हें श्री कलराज मिश्रा जी के राजनीतिक सचिव बनाया गया था। १९९० में, उन्हें राज्य सचिव भारतीय जनता युवा मोर्चा, उत्तर प्रदेश बनाया गया था। राम जन्मभूमि आंदोलन के दौरान भाजपा मुख्यालय में रहते हुए उन्होंने राजनीतिक गतिविधियों के संचालन में महत्वपूर्ण भूमिका निभाई। वह भाजपा उत्तर प्रदेश १९९४ से कार्यकारी समिति के सदस्य बने। १९९७ में, वह उत्तर प्रदेश सरकार मंत्री श्री कलराज मिश्रा जी के जनसंपर्क अधिकारी थे। १९९८ में वह उत्तर प्रदेश ओलंपिक एसोसिएशन के उपाध्यक्ष बने। उन्हें २००० में भाजपा के राज्य मीडिया प्रभारी बनाया गया था। उन्होंने निजामाबाद विधान सभा निर्वाचन क्षेत्र से भाजपा उत्तर प्रदेशविधानसभा चुनाव २००२ में भी चुनाव लड़ा था। २००५ में वह पार्टी प्रवक्ता बने। वह आर्चमगढ़ एसोसिएशन और आज़मगढ़ ओलंपिक एसोसिएशन के अध्यक्ष के संयुक्त सचिव भी बने। उन्हें २ अगस्त २०१० को भारतीय जनता पार्टी उत्तर प्रदेश राज्य इकाई के राज्य प्रवक्ता की ज़िम्मेदारी दी गई थी। उन्हें ९ जुलाई २०१६ को भाजपा उत्तर प्रदेश के लिए राज्य महासचिव नियुक्त किया गया था।९ फरवरी २०१८ को उन्हें राज्य महासचिव के रूप में फिर से निर्वाचित किया गया था। १९ अप्रैल २०१८ को उन्हें सदस्य उत्तर प्रदेश विधान परिषद के रूप में निर्वाचित किया गया था। 22 अगस्त 2020 से भारतीय जनता पार्टी, उत्तर प्रदेश के प्रदेश उपाध्यक्ष के दायित्व में कार्य कर रहे है।
राष्ट्रीय राजमार्ग १५३बी (भारत)
राष्ट्रीय राजमार्ग १५३बी (National Highway 153B) भारत का एक राष्ट्रीय राजमार्ग है। यह पूरी तरह ओड़िशा में है और पूर्व में सारापाल से पश्चिम में बौधगढ़ तक जाता है। यह राष्ट्रीय राजमार्ग ५३ का एक शाखा मार्ग है।
मार्ग
इस राजमार्ग के कुछ मुख्य पड़ाव - सारापाल, नाकटीदेउल, रैड़ाखोल, बौधगढ़।
कृष्णा साही
कृष्णा साही
कृष्णा साही (16 फरवरी 1931) का जन्म मुजफ्फरपुर जिले मे हुआ था । उनका विवाह बी पी एन साही के साथ हुआ था । वे बेगूसराय लोकसभा से भारतीय राष्ट्रीय काँग्रेस की तरफ से 7,8,और 10 वी संसद की सदस्य रही ।
कमला सिन्हा
कमला सिन्हा
कमला सिन्हा(जन्म 30 सितंबर 1932 - 2014 निधन 31दिसंबर 2014 )कमला सिन्हा का जन्म ढाका (अब बंगला देश ) मे हुआ था ,उनके पिता का नाम केदारेश्वर मुखर्जी था । वह जनसंघ नेता श्यामा प्रसाद मुखर्जी की भतीजी थी । उनका विवाह समाजवादी नेता बसावन सिंह के साथ हुआ था । 1972 से 1984 तक वह बिहार विधान परिषद की सदस्य रही ,19-04-1990 से 2-04-1994 और 3-04-1994 से 2-04-2000 तक वह राजी सभा की सदस्य रही । 1994-96 तक राज्य सभा की उप सभापति रही । 1997-98 मे वह विदेश राजी मंत्री रही । बिहार जनता पार्टी की उपाध्यक्षा 1986-88 तक रही । 1987-90 और 1990 मे वह हिन्द मजदूर सभा की उपाध्यक्षा थी ।
रॉबर्ट वालपोल
सर रॉबर्ट वालपोल (1725 और 1742 के बीच) के नाम से जाने जाने वाले ऑर्डफोर्ड के प्रथम अर्ल रॉबर्ट वालपोल एक ब्रिटिश राजनेता थे, जिन्हें आमतौर पर ग्रेट ब्रिटेन का पहला प्रधानमंत्री माना जाता है। हालांकि वालपोल के प्रभुत्व की सटीक तारीखों, जिसे "रॉबिनोक्रेसी" करार दिया गया, विद्वानों की बहस का विषय है, 1721-1742 की अवधि का अक्सर उपयोग किया जाता है।
नौनी
नौनी (Nauni) भारत के हिमाचल प्रदेश राज्य के सोलन ज़िले में स्थित एक नगर है।
एडीज इंडिकस
एडीज इंडिकस जिसे अंग्रेज़ी में Aedes (Verrallina) indicus कहा जाता है, मच्छरों की एडीज  जीनस से संबंधित  की एक प्रजाति समूह (species complex) । यह भारत और श्रीलंका में पाया जाता है और जापानी एन्सेफलाइटिस को संक्रमित करने के लिए जाना जाता है।
धर्म के महत्व के आधार पर देशों की सूची
[[File:Countries by importance of religion.svg.png|thumb|550px|2008-2009 के गैलप पोल के नतीजे (सवाल था- "क्या धर्म आपके दैनिक जीवन में महत्वपूर्ण है?"।
इस पृष्ठ में देशों की सूची इस आधार पर दी गई है कि वहाँ लोग धर्म को कितना महत्व देते हैं।
यह सभी देखें
सामान्य:
विंडोज़ एक्स.पी. की आलोचना
इन्हें भी देखें
विंडोज़ की आलोचना
थॉरैक्स (कीट शरीर रचना विज्ञान)
थॉरैक्स (अंग्रेज़ी:Thorax) कीट शरीर का गदा ( टैगमा, यानी मिड-सेक्शन या बीच का हिस्सा) होता है। इसके अंतर्गत कीट के सिर, पैर, पंख और पेट आते हैं। इसे अन्य सन्धिपाद (आर्थ्रोपोड्स) में मीज़ोसोमा भी कहा जाता है।
यह प्रोथॉरैक्सprothorax, मीज़ोथॉरैक्सmesothorax और मेटाथॉरैक्सmetathorax से बनता है, और इसमें स्कुटेलम ; गर्भाशय ग्रीवा (एक झिल्ली जो सिर को वक्ष से अलग करती है); और प्लुरॉन, (वक्ष का एक पार्श्व स्क्लेराइट) शामिल होते हैं।
ड्रैगनफ़्लाई (dragonflies) और डैम्ज़लफ़्लाई (damselflies) में mesothorax और metathorax साथ जुड़कर synthorax बनाते हैं। अधिकांश उड़ने वाले कीड़ों में, थॉरैक्स अतुल्यकालिक (asynchronous) मांसपेशियों का उपयोग करने की अनुमति देता है ।
विंडोज़ १० की आलोचना
विंडोज़ १० (अंग्रेजी में: Windows 10), जो कि माइक्रोसॉफ्ट द्वारा जुलाई 2015 में जारी एक ऑपरेटिंग सिस्टम है, की समीक्षकों और उपयोगकर्ताओं द्वारा आलोचना की गई है। ज्यादातर गोपनीयता सम्बंधी मुद्दों के कारण, यह विभिन्न समूहों द्वारा कई नकारात्मक आकलनों का विषय रहा है।
बाबा धर्मदास
बाबा धर्मदास मुगल सम्राट अकबर के शासनकाल में एक जैन सन्त थे। वर्तमान रूप से पाकिस्तान के सियालकोट, पंजाब के पसरूर गाँव के सभी जैन उनकी पूर्वज के रूप में पूजा करते हैं।
समाधि
बाबा धर्मदास की समाधि एक तालाब के किनारे है देग या देवका कहा जाता है। ये पसरूर के कृषि कार्यालय के पीछे सियालकोट, पंजाब, पाकिस्तान में स्थित है।
बाबा पसरूर से आने वाले सभी जैनों के पूर्वज हैं। कई जैन जन्म और अन्य महत्वपूर्ण समयों पर बाबा को याद करते हैं।
विंडोज़ विस्टा की आलोचना
विंडोज विस्टा  (अंग्रेजी में: Windows Vista), एक ऑपरेटिंग सिस्टम जो माइक्रोसॉफ्ट द्वारा उपभोक्ताओं के लिए 30 जनवरी, 2007 को जारी किया गया था, की समीक्षकों और उपयोगकर्ताओं द्वारा व्यापक रूप से आलोचना की गई है। नई सुरक्षा सुविधाओं, प्रदर्शन, ड्राइवर समर्थन और उत्पाद सक्रियण के मुद्दों के कारण, विंडोज़ विस्टा विभिन्न समूहों द्वारा कई नकारात्मक आकलनों का विषय रहा है।
बाबा धर्मदास
समाधि
बाबा धर्मदास पेशे से कपड़ों के व्यापारी थे। उनकी किसी आसपास के गाँव में उस समय हत्या कर दी गई जब वे सामान को घोड़े पर लादकर बेचने ले जा रहे थे।
बाबा के वंशज 1947 में पाकिस्तान की स्थापना के बाद भारत स्थानान्तरित हुए। उन्होंने बाबा की समाधि की दो प्रतिलिपियाँ भारत में बनवाई - एक मेरठ में और एक लुधियाना में।
त्रुटि संदेश
त्रुटि संदेश (अंग्रेजी में: Error message) एक अप्रत्याशित स्थिति होने पर प्रदर्शित की जाने वाली जानकारी है, यह स्थिति आमतौर पर कंप्यूटर या अन्य उपकरणों पर उत्पन्न होती है।
बलदेव सिंह (लेखक)
बलदेव सिंह (जन्म 1942) पंजाबी उपन्यासकार एवं कहानीकार हैं जिन्हें सन २०११ में साहित्य अकादमी पुरस्कार से सम्मानित किया गया था। उन्होने सन २०१२ में ही ५५ से अधिक उपन्यासों, कहानियों एवं नाटकों  की रचना कर दी थी।
ग़ुलाम क़ादिर
गुलाम कादिर (ग़ुलाम क़ादिर, Ghulam Qadir) [मृत्यु-1789 ई०] रुहेलखंड (नजीबाबाद) का शासक था जो अपने दानवी अत्याचारों के लिए कुख्यात है।
गुलाम कादिर ने अपनी अविवेकपूर्ण महत्त्वाकांक्षा तथा युवावस्था के आवेग में न केवल अपने दादा द्वारा अर्जित तथा संगठित राज्य गँवाया, वरन् मराठों से वैर मोल लेकर तथा दिल्ली के तत्कालीन सम्राट शाह आलम एवं उनके परिवार पर भीषण अमानवीय अत्याचार करने के कारण स्वयं तो दुर्दशाग्रस्त मृत्यु को प्राप्त हुआ ही, इतिहास में भी एक कलंकित अत्याचारी के रूप में अंकित रह गया।
आरंभिक जीवन
गुलाम कादिर आरंभिक समय में 1761 से 1770 ई० तक अहमदशाह अब्दाली की सेवा में रहा तथा इसके बाद भारत आ गया।
दिल्ली पर कब्जा
जिस समय महादजी शिंदे राजपूतों के साथ लालसोट के युद्ध में संकटग्रस्त स्थिति में आ गये थे, और 30 जुलाई 1787 को उनके लगभग 8 हजार सैनिक विद्रोह करके शत्रुओं से मिल गये थे, उस समय मराठों के अनेक शत्रुओं ने महादजी की दूरदर्शिता को न समझ पाने के कारण विद्रोह कर दिया था। लगभग एक वर्ष तक महादजी की स्थिति चिंतनीय रही। इसी बीच गुलाम कादिर ने मराठा सेना को दोआब के दुर्गों से खदेड़ कर उस समस्त प्रदेश पर अधिकार कर लिया, जो उससे हाल में छीन लिया गया था, और वह महादजी के अधिकार को चुनौती देने के लिए सीधा दिल्ली आ गया।
5 सितंबर 1787 को दिल्ली में असहाय सम्राट शाह आलम के सामने उपस्थित होकर उन्हें दंड देने की धमकी देकर गुलाम कादिर ने उनसे वे समस्त पद तथा शक्तियाँ ले लीं, जिन पर महादजी शिंदे का अधिकार था। इस्माइल बेग तथा गुलाम कादिर ने परस्पर सहयोग पूर्वक दिल्ली तथा समीपवर्ती प्रदेश पर अपना शासन स्थापित कर लिया। सम्राट शाह आलम गुलाम कादिर से इस हद तक भयभीत हो गये थे कि वे महाद जी द्वारा अंबुजी इंगले के माध्यम से दूरस्थ मराठा शिविर में आ जाने के प्रस्ताव को भी स्वीकार न कर पाये।
जब महादजी अपनी रक्षा-योजनाओं में व्यस्त थे तभी पठानों ने गुलाम कादिर के नेतृत्व में राजपूतों के सहयोग से पानीपत से पहले का अपना पुराना खेल पुनः आरंभ कर दिया था। उन्होंने उत्तर भारत से मराठों को खदेड़ने के लिए काबुल के शाह को निमंत्रित किया। इस समय अहमदशाह अब्दाली का पुत्र तैमूर शाह अफगानों का शासक था। लेकिन महादजी की दूरगामी योजनाओं के तहत सिखों से मैत्री स्थापित कर लिये जाने से तैमूर शाह सिक्खों के विद्रोह का खतरा उठा कर सिन्धु पार करने को तैयार न हुआ।
1788 के प्रथम तीन महीनों में अपने अविरल प्रयत्न से महादजी ने अपनी स्थिति में सुधार आरंभ कर दिया था। उनके सहयोगी राणे खाँ ने इस्माइल बेग को हराया तथा तीन सेनानायकों ने गुलाम कादिर का पीछा करते हुए दोआब में प्रवेश किया था। 22 अप्रैल को चकसन के समीप भयानक परंतु और अनिर्णायक युद्ध हुआ। गुलाम कादिर भाग गया ताकि अपनी रियासत की रक्षा कर सकें।
1 जुलाई 1788 को इस्माइल बेग अपनी समस्त मुगलिया सेना सहित दिल्ली के समीप यमुना के दूसरे तट पर स्थित शाहदरा में गुलाम कादिर के साथ हो गया। वहाँ राजकोष तथा सम्राट की भूमियों पर अधिकार करने का निश्चय हुआ। जीते जाने वाले समस्त धन में से दो भाग गुलाम कादिर का और एक भाग इस्माइल बेग का किये जाने का निश्चय हुआ।
गुलाम कादिर ने अपनी सेना सहित 14 जुलाई को 'बरारी घाट' पर नदी पार किया और 18 जुलाई को नगर पर अधिकार कर लिया। मुहम्मदशाह की दो वृद्धा बेगमों -- मलिका जमानी तथा साहिबा महल नें उसके दुष्कृत्यों में उसका साथ दिया। इन दोनों बेगमों ने शाह आलम को राज्य से हटाने तथा अपने पौत्र बेदार बख्त को गद्दी पर बैठाने के लिए गुलाम कादिर को 12 लाख नकद रुपए दे दिये।
लालकिले में दानवी अत्याचार
24 जुलाई को शाह आलम गुलाम कादिर की समस्त मांगों को स्वीकार करने के लिए विवश किये गये। सम्राट ने वचन का पालन करने के लिए अपने पुत्र सुलेमान शिकोह को शरीर-बंधक के रूप में रख दिया। 30 जुलाई को गुलाम कादिर और इस्माइल बेग ने लाल किला तथा राजभवन पर अधिकार करके शाह आलम को एक छोटी सी मस्जिद में बंद कर दिया तथा राजकोष एवं हाथ लगने वाली मूल्यवान वस्तुओं को लूटना आरंभ कर दिया। उसके बाद से 68 दिनों तक यह कांड होता रहा जब तक कि उन्हें राजभवन से निकाल नहीं दिया गया। 31 जुलाई 1788 को गुलाम कादिर ने शाह आलम को पदच्युत करके पूर्व सम्राट अहमदशाह के पुत्र बेदार बख्त को 'नासिरुद्दीन मुहम्मद जहाँ शाह' की उपाधि देकर गद्दी पर बैठा दिया। इस प्रकार उसने मलिका जमानी से की गयी प्रतिज्ञा का पालन कर दिया। इसके बाद गुलाम कादिर ने राजवंश का सब प्रकार से अपमान किया तथा भीषण कष्ट दिये। अंत में 10 अगस्त को उसने शाह आलम की आँखें भी फोड़ दीं। नन्हे-नन्हे बच्चों तथा असहाय स्त्रियों को कई-कई दिनों तक अन्न-जल तक नहीं दिया गया और इस प्रकार उनको भूखा मार दिया गया। राजकुमारों को बेंत से पीटा गया। राजकुमारियों के साथ बलात्कार किया गया और नौकरों को तब तक पीटा गया जब तक कि वे मर न गये। गुप्त धन का पता लगाने के लिए राजभवन का सारा क्षेत्र तथा नगर में धनी लोगों के सभी भवन खोद डाले गये। 9 सप्ताह तक सुंदर राजधानी में नरक का दृश्य बना रहा। रुहेलों की काम-पिपासा को तृप्त करने के लिए अल्पवयस्क सुंदरियों का भी बलिदान हो गया। दासियों को यातनाएँ दी गयीं और हिजड़ों को मार डाला गया क्योंकि उन्होंने गुप्तधन नहीं बताया था। जो मर गये उनको गाड़ा तक नहीं गया। इस प्रकार मुख्यतः 21 व्यक्तियों की मृत्यु हुई बताई जाती है मलिका जमानी तथा साहिबा महल के सहयोग को भूलकर और अधिक धन का पता न बताने के कारण उनके भवन भी खोद डाले गये तथा जनसाधारण के सामने उनका नग्न प्रदर्शन किया गया।
डॉ० आशीर्वादीलाल श्रीवास्तव ने गुलाम कादिर के उक्त अत्याचारों के सन्दर्भ में लिखा है कि : ""उसने अपने खंजर से वृद्ध सम्राट की आँखें निकालकर उसे अन्धा कर दिया (17 अगस्त)। उसका तथा उसकी औरतों का अपमान किया और सारा का सारा धन पाने के लिए शाही भण्डार को खुदवा डाला। भारत के इतिहास में मुगल परिवार को जैसी कठिनाई और विपत्ति इस रुहेले गुण्डे अत्याचारी के हाथों सहनी पड़ी, वैसी पहले कभी नहीं सहनी पड़ी (जुलाई-अगस्त 1788 ई०)। अन्धे सम्राट ने महादजी सिन्धिया से दिल्ली आकर गुलाम कादिर को उचित दण्ड देने की दर्द भरी अपील की।""
गुलाम कादिर के अत्याचार में मंसूर अली नाजिर ने उसे सलाह तथा साथ दिया था। लेकिन धन की हवस में गुलाम कादिर ने उसे भी नहीं छोड़ा तथा उससे सात लाख रूपय वसूलने चाहे। उसके इंकार करने पर 23 सितंबर को उसकी जमकर पिटाई की गयी। इस प्रकार रुहेलों ने अकूत धन लूटा।
इस्माइल बेग से अनबन
गुलाम कादिर को दिल्ली पर अधिकार करने में तथा धन हस्तगत करने में तो इस्माइल बेग ने साथ दिया था, परंतु वह सम्राट तथा उनके परिवार से अत्याचार के व्यवहार के सर्वथा खिलाफ था। आपस में मतभेद होने पर गुलाम कादिर ने सारा धन अकेले हथिया लिया। इसलिए सितंबर के अंत में जब महादजी अपनी सत्ता पुनः प्राप्त करने लगे तो इस्माइल बेग परिस्थितिवश महादजी के साथ हो गया और दिल्ली से गुलाम कादिर को बाहर निकालने में उसने प्रबल प्रयत्न भी किया।
पराजय, पलायन तथा मृत्युदण्ड
लाल किले के अंदर राजमहल में जो वीभत्स दृश्य उपस्थित किये जा रहे थे, उनकी कुछ समय तक कोई सूचना बाहर के लोगों को नहीं मिल पायी। सितंबर में महादजी को कुछ अस्पष्ट समाचार प्राप्त हुए तो उन्होंने सहायता के लिए तुरंत एक अभियान संगठित किया। उन्होंने एक बड़ी शक्ति के साथ राणे खाँ को भेजा। शीघ्र ही जीवबा दादा ने भी कूच किया। मराठों ने 28 सितंबर को पुरानी दिल्ली तथा 2 अक्टूबर को मुख्य नगर पर अधिकार कर लिया। इस्माइल बेग तथा बेगम समरू ने राणे खाँ का साथ दिया और किले पर तोपों की मार आरंभ कर दी। पराजय के डर से गुलाम कादिर लूट का माल यमुनापार भेजने लगा ताकि वह उसके धौसगढ़ स्थित घर में सुरक्षित रखा जा सके। 10 अक्टूबर को रुहेले सिपाहियों की लापरवाही से किले के बारूद खाने में विस्फोट हो गया। इसके बाद शेष सिपाहियों तथा लूट के माल को लेकर गुलाम कादिर ने लालकिले को खाली कर दिया। अगले दिन 11 अक्टूबर को राने खाँ, हिम्मत बहादुर गोसाईं तथा रानाजी शिंदे ने गढ़ में प्रवेश किया। उन्होंने भूखे निवासियों को भोजन दिया तथा महल में रहने वालों के लिए यथाशक्ति शांति तथा सुविधा पहुँचाने का प्रयत्न किया। 16 अक्टूबर को राणे खाँ ने का अंधे सम्राट के सम्मुख उपस्थित होकर उनको राजगद्दी पर बिठा दिया और उनके नाम से पुनः खुतबा पढ़वाया
गुलाम कादिर को पकड़ने का प्रबल प्रयत्न किया गया; हालाँकि दिल्ली तथा आसपास की व्यवस्था सँभालने के कारण इसमें कुछ समय लगा। दोआब से भागता हुआ गुलाम कादिर 4 नवंबर को मेरठ पहुँचा तथा वहाँ के गढ़ में शरण लेकर साहसपूर्वक 6 सप्ताह तक मराठा आक्रमण का प्रतिरोध किया। अंत में 17 दिसंबर को उसे भागना पड़ा तथा शामली के 3 मील दक्षिण-पश्चिम बमनौली में एक ब्राह्मण के घर अपने कुछ अनुचरों सहित वह छिप गया। गुलाम कादिर के दो साथी मंसूर अली खान नाजिर तथा उसके अंग रक्षक सेना का कमांडर मनिहार सिंह मेरठ में पकड़ लिये गये। गुलाम कादिर को पकड़ने में राणे खाँ का साथ विशेष रूप से अलीबहादुर दे रहा था। अलीबहादुर को उस ब्राह्मण से गुलाम कादिर का पता मिल गया और उसने 19 दिसंबर को उसे पकड़ लिया तथा अन्य बंदियों के साथ 31 दिसंबर 1788 को उस समय मथुरा में स्थित महादजी के शिविर में पहुँचा दिया। दो महीने तक महादजी प्रयत्न करते रहे कि बंदियों से बलपूर्वक यथासंभव धन तथा जानकारी प्राप्त कर लें। महादजी के द्वारा दंड देने में किसी प्रकार की नरमी की संभावना को दूर करते हुए सम्राट शाह आलम ने गुलाम कादिर की भी आँखें निकलवा दीं। 4 मार्च 1789 को उसे प्राणदंड दे दिया गया और उसकी लाश को जनसाधारण के समक्ष प्रदर्शित करने के लिए दिल्ली भेज दिया गया। कहा जाता है कि वहाँ उसकी सिरकटी लाश को एक पेड़ से लटका दिया गया था।
गुलाम कादिर की अविवेकपूर्ण निजी मान्यता के बारे में सर जदुनाथ सरकार ने लिखा है कि: ""उसको विश्वास था कि ईश्वर ने उसको अपने वीर अफगान जाति-भाइयों की सहायता द्वारा मुगल राजवंश से समस्त हिंदू प्रभाव निकालकर उसको शुद्ध करने के लिए ही उत्पन्न किया है। जब तक वह साम्राज्यवादियों द्वारा अपने घर तथा राजधानी से अपहृत प्रत्येक वस्तु बलपूर्वक प्राप्त न कर ले, उसकी अफगानी प्रतिशोध-भावना शांत होने वाली नहीं थी। यही कारण है कि उसके द्वारा राज-महिलाओं के साथ की गयी बर्बरता, अकथनीय यातनाओं और अपमानों की समता करने वाली घटना इस्लाम के रक्तरंजित इतिहास में भी नहीं है।""
रातको जानेव
रातको जनेव (Ratko Janev ; (मकदुनिया की भाषा में : Ратко Jанев) (मार्च 30, 1939 – दिसम्बर 31, 2019) युगोस्लाविया तथा सर्बिया के एक परमाणु वैज्ञानिक थे। वे मकदुनिया विज्ञान एवं कला अकादमी (Macedonian Academy of Sciences and Arts) के सदस्य थे।
जयसवाल जैन
जायसवाल जैन अथवा जयसवाल जैन उत्तरी भारत के जैन समुदायों में से एक हैं। वे मुख्य रूप से ग्वालियर/आगरा क्षेत्र में स्थित हैं।
ई॰ सन् 1088 के डबकुंड जैन शिलालेख, जयस कस्बे का उल्लेख करने वाला सबसे पहला स्रोत है।
न्यूमोनाइटिस
जब संवेदनशील व्यक्ति की सांस में कुछ एलर्जन्स के जाने से फेफड़ों में सूजन व घाव होने लगता हैं। इस बीमारी को हाइपर सेंसिटिविटी न्यूमोनाइटिस (एच.पी.) कहते हैं। यह बीमारी पशुपालन, कूलर व एयरकंडीशनर में लगी फंगस, पेंट व स्प्रे, कबूतर की बीट और फफूंद लगा हुआ चारा आदि करणो से फैलती (होती) है।
विंडोज़ ८.१
विंडोज 8.1 (कूट नाम ब्लू) विंडोज 8 का एक अपग्रेड, विंडोज एनटी का एक संस्करण, और माइक्रोसॉफ्ट द्वारा जारी एक कंप्यूटर ऑपरेटिंग सिस्टम है। अपने फुटकर बिक्री की पूर्ववर्ती की रिहाई के लगभग एक साल बाद, जून 2013 में एक सार्वजनिक बीटा के रूप में जारी हुआ, इसे 27 अगस्त, 2013 को विनिर्माण के लिए जारी किया था, और 17 अक्टूबर, 2013 को सामान्य उपलब्धता पर पहुंच गया। विंडोज 8.1 विंडोज स्टोर के माध्यम से विंडोज 8 और विंडोज आरटी उपयोगकर्ताओं की खुदरा प्रतियों के लिए नि: शुल्क उपलब्ध है।
स्‍वामी विवेकान्‍द
स्वामी विवेकानंद का जन्म 12 जनवरी को हुआ था ये युवाओ के प्रति अत्यंत सजग थे और अगर जिन लोगो का जन्म 12 जनवरी को हुआ है उन लोगो के अंदर सोचने की शक्ति बहुत ज्यादा होती है
2021 की भारतीय जनगणना
भारत की 2021 की जनगणना, जो देश की 16 वीं जनगणना है, वर्ष 2021 में संपन्न होनी थी। परंतु, कोविड-19 की वजह से 2021 में भारत की जनगणना नहीं हुई| 16वीं भारतीय जनगणना को कम से कम अक्टूबर 2023 तक के लिए टाल दिया गया है। 2011 में हुई 15 वीं भारतीय जनगणना ने 1931 के बाद पहली बार सामाजिक-आर्थिक और जाति की स्थिति के आधार पर जनसंख्या का अनुमान लगाने का प्रयास किया। चूँकि यह उत्तरदाताओं के जवाब दर्ज करने पर आधारित थी, इसके चलते लाखों जाति / उपजाति श्रेणियाँ बनीं। 16 वीं भारतीय जनगणना के लिए, सरकार इसके बजाय प्रत्येक राज्य द्वारा अधिसूचित ओबीसी की सूची पर आधारित गणना पर विचार कर रही है। हालांकि, फरवरी 2020 में, नरेंद्र मोदी के नेतृत्व वाली भाजपा सरकार ने 2021 की जनगणना के एक हिस्से के रूप में ओबीसी डेटा की मांग को खारिज कर दिया।   ऐसा माना जाता है कि भारत में COVID-19 महामारी का 2021 की जनगणना के आंकड़ों पर बहुत प्रभाव पड़ेगा। 2 जनवरी 2023 को, भारत के अतिरिक्त महापंजीयक ने सभी राज्यों को सूचित किया कि प्रशासनिक सीमाओं को स्थिर करने की तिथि 30 जून 2023 तक बढ़ा दी गई है। 16वीं जनगणना प्रशासनिक सीमाओं के स्थिर होने के तीन महीने बाद ही शुरू हो सकती है। इसके दो चरणों में होने वाली जनगणना को पूरा करने में कम से कम 11 महीने लगते हैं, इसलिए 2023 या 2024 की शुरुआत में इस दशकीय जनगणना के पूरा होने की संभावना से इंकार किया जाता है, क्योंकि अप्रैल 2024 में आम चुनाव होने हैं। जून 2023 में, भारत सरकार ने अगले भारतीय आम चुनाव, 2024 से पहले जनगणना अभ्यास को खारिज करते हुए, जिलों, तहसीलों और कस्बों आदि की प्रशासनिक सीमाओं को स्थिर करने की समय सीमा 31 दिसंबर 2023 तक बढ़ा दी।
अप्रैल 2019 में, एक डेटा उपयोगकर्ता सम्मेलन आयोजित की गई थी, जिसमें यह घोषणा की गई थी कि जनगणना हेतु ३,३०,००० प्रगणकों को सूचीबद्ध किया जाएगा। उन्हें अपने स्वयं के स्मार्ट फोन का उपयोग करने के लिए प्रोत्साहित किया जाएगा, हालांकि एक पेपर का विकल्प (ऑफ़लाइन) भी उपलब्ध होगा, जिससे प्रगणकों को बाद में इलेक्ट्रॉनिक रूप में डेटा दर्ज करना होगा। आगे यह घोषणा की गई कि घर की लिस्टिंग अप्रैल और सितंबर 2020 के बीच आयोजित की जाएगी, और फरवरी 2021 में वास्तविक गणना और मार्च में एक संशोधन दौर प्रायोजित किए जाएँगे। हिमाचल प्रदेश और उत्तराखंड के कुछ क्षेत्रों और जम्मू और कश्मीर के लिए संदर्भ तिथि 1 अक्टूबर 2020 होगी और देश के अन्य हिस्सों के लिए यह तिथि 1 मार्च 2021 होगी।
सितंबर 2019 में, केंद्रीय गृह मंत्री अमित शाह ने कहा था कि 2021 की राष्ट्रीय जनगणना पूरी तरह से मोबाइल फोन एप्लिकेशन के माध्यम से आयोजित की जाएगी। 2021 की जनगणना 16 भाषाओं में की जाएगी। फरवरी 2021 में, केंद्रीय वित्त मंत्री निर्मला सीतारामन् ने अपने बजट भाषण में पुष्टि की कि 2021 की जनगणना भारत में पहली बार डिजिटल जनगणना होगी। वित्त मंत्री ने भारत के 2022 के केंद्रीय बजट में जनगणना करने के लिए ₹ 3676 करोड़ आवंटित किए। भारत में COVID-19 महामारी के कारण इसमें देरी हुई है।
ईहाम
फारसी, कुर्द और अरबी कविता में ईहाम (फ़ारसी -  ايهام ) एक तरह का अलंकार होता है, जिसमें एक लेखक का एक शब्द (या वाक्यांश) कई मायनों में समझा जा सकता है। प्रत्येक अर्थ तार्किक रूप से सही होने के साथ समान रूप से सच और जान-बूझकर प्रयुक्त हुआ हो सकता है।
परिभाषाएं
12 वीं शताब्दी में, रशीद अल-दीन वतवत ने ईहाम को इस प्रकार परिभाषित किया है: " फारसी में ईहाम  का मतलब शक़ पैदा करना होता है। यह एक साहित्यिक उपकरण है, जिसे तख़यील भी कहा जाता है [जिसे पढ़कर कोई सोचे और कल्पना करे], जिससे लेखक (दबीर ), गद्य में, या कवि, पद्य में, एक शब्द को दो अलग-अलग अर्थों के साथ नियोजित करता है। इनमें से एक अर्थ प्रत्यक्ष और तत्काल समझ में आने वाला( क़रीब ) और दूसरा दूरस्थ और अजीब लगने वाला( ग़रीब ) होता है। यह इस तरह से होता है कि श्रोता, जैसे ही वह शब्द सुनता है, वह उसके प्रत्यक्ष अर्थ के बारे में सोचता है, जबकि वास्तविकता में लेखक का इरादा दूरस्थ अर्थ देने का होता है।"
अमीर खुसरो (1253–1325 CE) ने यह धारणा शुरू की जिसमें एक शब्द, या वाक्यांश के कई अर्थों में से कोई भी (बहुस्तरीय पाठ बनाने के लिए) समान रूप से सही और इच्छित हो सकता है। अर्थों को ढूंढ़ते हुए परत-दर-परत शब्द की गहराई में जाना पाठक के लिए एक चुनौती होगी, जिसे ध्यान लगाते हुए वैकल्पिक अर्थों को देखने के लिए अपनी बुद्धि और कल्पना को लागू करना है।
ईहाम से जुड़ा एक अन्य विचार यह है कि एक कविता पाठक की स्थिति के दर्पण के रूप में कार्य कर सकती है, जैसा कि 14 वीं शताब्दी के लेखक शेख़ मनेरी ने व्यक्त किया था: "एक कविता अपने आप में कोई निश्चित अर्थ नहीं रखती है। यह तो पाठक / श्रोता है जो अपने मन की व्यक्तिपरक स्थिति के अनुरूप विचार करता है। " 15 वीं शताब्दी के कवि फ़हर-ए-दीन निज़ामी ने ईहाम को किसी भी अच्छी कविता का एक अनिवार्य तत्त्व माना: "एक कविता जिसमें दोहरे अर्थ वाले शब्द नहीं होते हैं, ऐसी कविता किसी को भी आकर्षित नहीं करती है।"
विंडोज़ होम सर्वर
विंडोज़ होम सर्वर (कूटनाम- क्वाट्रो (Quattro), क्यू (Q) और वेल (Vail)) माइक्रोसॉफ्ट का एक होम सर्वर ऑपरेटिंग सिस्टम है। 7 जनवरी 2007 को बिल गेट्स द्वारा कंज्यूमर इलेक्ट्रॉनिक्स शो में इसकी घोषणा की गई थी, इसे 16 जुलाई 2007 को निर्माण के लिए जारी (released to manufacturing) किया गया और 4 नवंबर 2007 को आधिकारिक तौर पर जारी (officially released) किया गया।
राष्ट्रीय राजमार्ग १५४ (भारत)
राष्ट्रीय राजमार्ग १५४ (National Highway 154) भारत का एक राष्ट्रीय राजमार्ग है। यह पंजाब में पठानकोट से हिमाचल प्रदेश में नौनी तक जाता है। यह राष्ट्रीय राजमार्ग ५४ का एक शाखा मार्ग है।
अविनाश बोहरा
अविनाश बोहरा (जन्म 30 जुलाई 1997) एक नेपाली क्रिकेटर हैं। वह दाएं हाथ के बल्लेबाज हैं, जो दाएं हाथ के मध्यम तेज गेंदबाजी करते हैं।
राष्ट्रीय राजमार्ग १५४ (भारत)
मार्ग
इस राजमार्ग के कुछ मुख्य पड़ाव - पठानकोट, नूरपुर, कांगड़ा, बैजनाथ, जोगिंदर नगर, मंडी, सुंदरनगर, नौनी।
रोहित पौडेल
रोहित कुमार पौडेल (जन्म 2 सितंबर 2002) एक नेपाली क्रिकेटर हैं। उन्होंने 8 फरवरी 2018 को 2018 आईसीसी वर्ल्ड क्रिकेट लीग डिवीजन टू टूर्नामेंट में नेपाल के लिए अपनी लिस्ट ए की शुरुआत की। बांग्लादेश में आईसीसी टी-20 विश्व कप में खेलने के बाद, उन्हें क्रिकेट खेलने की प्रेरणा मिली।  जनवरी 2019 में, वह अंतरराष्ट्रीय अर्धशतक बनाने वाले सबसे कम उम्र के पुरुष क्रिकेटर बने। उनकी टीम के साथी कुशल मल्ल ने फरवरी 2020 में यह रिकॉर्ड तोड़ा था।
विंडोज़ सर्वर एसेंशियल्स
विंडोज़ सर्वर एसेंशियल्स (अंग्रेजी में: Windows Server Essentials) (पहले- विंडोज़ स्मॉल बिजनेस सर्वर (Windows Small Business Server) या एसबीएस (SBS) ) माइक्रोसॉफ्ट का एक एकीकृत सर्वर सूट है, जिसे ऐसे छोटे और मध्यम आकार के व्यवसायों के नेटवर्क इन्फ्रास्ट्रक्चर (इंट्रानेट मैनेजमेंट और इंटरनेट एक्सेस दोनों) के लिए डिज़ाइन किया गया है, जिनमें 25 से अधिक उपयोगकर्ता या 50 से अधिक डिवाइस नहीं हैं। एप्लिकेशन सर्वर प्रौद्योगिकियों को मज़बूती से एकीकृत किया गया है, ताकि एकीकृत सेटअप, बढ़ी हुई निगरानी, रिमोट वेब वर्कप्लेस, एकीकृत प्रबंधन कंसोल और रिमोट एक्सेस जैसे प्रबंधन लाभ प्रदान किये जा सकें।
SBS 2003 की रिलीज़ के बाद से, विंडोज़ सर्वर या अन्य सर्वर उत्पादों के लिए एक समान सर्विस पैक का उपयोग OS को अपडेट करने के लिए किया जा सकता है।
विंडोज़ सर्वर २०१२ आर२
विंडोज़ सर्वर २०१२ आर २ (अंग्रेजी में: Windows Server 2012 R2) या विंडोज़ सर्वर 2012 आर 2 ऑपरेटिंग सिस्टमो के विंडोज़ सर्वर नामक परिवार का छठा संस्करण (version) है। 3 जून, 2013 को उत्तर अमेरिका में TechEd के दौरान इसका अनावरण किया गया,और इसे 18 अक्टूबर, 2013 को जारी किया गया।
एक और अद्यतन, जो औपचारिक रूप से विंडोज सर्वर 2012 R2 अपडेट नामित था, अप्रैल 2014 में जारी किया गया था। यह सुरक्षा, महत्वपूर्ण (critical) और अन्य अपडेट का संचयी सेट है।
सुशान भरी
सुशान भरी (जन्म 6 मार्च 1995) एक नेपाली क्रिकेटर हैं। उन्होंने 13 अक्टूबर 2017 को आईसीसी विश्व क्रिकेट लीग चैम्पियनशिप 2015-17 में हांगकांग के खिलाफ नेपाल के लिए अपनी लिस्ट ए की शुरुआत की। सितंबर 2019 में, सिंगापुर और ओमान के दौरे के लिए उन्हें नेपाल के ट्वेंटी 20 अंतर्राष्ट्रीय (टी20ई) दस्तों में नामित किया गया था। उन्होंने 28 सितंबर, 2019 को सिंगापुर ट्राई-नेशन सीरीज़ में, सिंगापुर के खिलाफ, नेपाल के लिए टी20ई की शुरुआत की।
नवंबर 2019 में, उन्हें बांग्लादेश में 2019 एसीसी इमर्जिंग टीम एशिया कप के लिए नेपाल के टीम में नामित किया गया था। उसी महीने बाद में, उन्हें 2019 दक्षिण एशियाई खेलों में पुरुषों के क्रिकेट टूर्नामेंट के लिए नेपाल के टीम में भी नामित किया गया था। तीसरे स्थान के प्लेऑफ मैच में मालदीव को पांच विकेट से हराकर नेपाल की टीम ने कांस्य पदक जीता।
जनवरी 2020 में, उन्हें नेपाल नेपाल एक दिवसीय अंतरराष्ट्रीय (वनडे) टीम में 2020 नेपाल त्रिकोणीय राष्ट्र श्रृंखला के लिए नामित किया गया था। उन्होंने 5 फरवरी 2020 को, ओमान के खिलाफ, नेपाल के लिए अपने वनडे की शुरुआत की।
विंडोज़ एसेंशियल बिज़नेस सर्वर २००८
विंडोज़ एसेंशियल बिज़नेस सर्वर २००८ (अंग्रेजी में: Windows Essential Business Server 2008) या विंडोज एसेंशियल बिजनेस सर्वर 2008 (कूटनाम- सेंट्रो (Centro)) मध्यम आकार के व्यवसायों (अधिकतम 300 उपयोगकर्ता और/या उपकरण) के लिए माइक्रोसॉफ्ट का सर्वर पेशकश था। इसे 15 सितंबर 2008 को जारी किया गया था और तथा 12 नवंबर 2008 को आधिकारिक तौर पर लॉन्च किया गया था। इसे 30 जून 2010 को बंद कर दिया गया।
कमल सिंह ऐरी
कमल सिंह ऐरी (जन्म 19 दिसंबर 2000) एक नेपाली क्रिकेटर हैं। नवंबर 2017 में, वह नेपाल की अंडर-19 क्रिकेट टीम का हिस्सा था जिसने 2017 एसीसी अंडर-19 एशिया कप में भारत को हराया था। जनवरी 2020 में, उन्होंने नेपाल में एक दिवसीय अंतरराष्ट्रीय (वनडे) त्रिकोणीय श्रृंखला के लिए, राष्ट्रीय पक्ष में अपना पहला कॉल-अप अर्जित किया।  उन्होंने 9 फरवरी 2020 को, ओमान के खिलाफ, नेपाल के लिए अपने वनडे की शुरुआत की।
विंडोज़ मल्टीपॉइंट सर्वर
विंडोज़ मल्टीपॉइंट सर्वर (अंग्रेजी में: Windows MultiPoint Server) एक ऑपरेटिंग सिस्टम है जो माइक्रोसॉफ्ट विंडोज सर्वर पर आधारित है, तथा यह एक ही कंप्यूटर से जुड़े कई समकालिक (simultaneous) स्वतंत्र कंप्यूटिंग स्टेशनों या टर्मिनलों की मेजबानी (hosting) के लिए रिमोट डेस्कटॉप सर्विसेज तकनीक का उपयोग करता है। विंडोज़ मल्टीप्वाइंट सर्वर 2012 एक स्वतंत्र एसकेयू (SKU) के रूप में अंतिम रिलीज था और यह विंडोज़ सर्वर 2016 में मल्टीप्वाइंट सर्विसेज की भूमिका नहीं निभाता है।
रस्टी थेरॉन
जुआन "रस्टी" थेरॉन (जन्म 24 जुलाई 1985) एक अमेरिकी क्रिकेटर हैं। वह शेवरले वॉरियर्स (पूर्व में पूर्वी प्रांत के रूप में जाना जाता है), इंडियन प्रीमियर लीग (आईपीएल) में राजस्थान रॉयल्स और दक्षिण अफ्रीका की राष्ट्रीय टीम के लिए खेले। वह दाएं हाथ के तेज गेंदबाज हैं और दाएं हाथ के बल्लेबाज हैं। घुटने की चोट के कारण 8 अक्टूबर 2015 को उन्होंने दक्षिण अफ्रीकी घरेलू क्रिकेट से संन्यास ले लिया। अंतर्राष्ट्रीय क्रिकेट परिषद के तीन साल के रेजीडेंसी नियम को पूरा करने के बाद, 2019 में, उन्होंने अंतर्राष्ट्रीय मैचों में संयुक्त राज्य अमेरिका क्रिकेट टीम का प्रतिनिधित्व करने के लिए अर्हता प्राप्त की। उन्होंने सितंबर 2019 में एक दिवसीय अंतर्राष्ट्रीय (वनडे) मैच में संयुक्त राज्य का प्रतिनिधित्व किया।
विंडोज़ सर्वर २००८ आर२
विंडोज़ सर्वर २००८ आर २ (अंग्रेजी में: Windows Server 2008 R2) या विंडोज़ सर्वर 2008 आर 2 माइक्रोसॉफ्ट द्वारा निर्मित एक सर्वर ऑपरेटिंग सिस्टम है। यह 22 जुलाई, 2009 को निर्माण के लिए जारी (released to manufacturing) किया गया था और 22 अक्टूबर, 2009 को आम तौर पर उपलब्ध (generally available) हो गया। यह पिछले वर्ष जारी विंडोज़ विस्टा-आधारित विंडोज़ सर्वर 2008 का उत्तराधिकारी है।
बाहरी कड़ियाँ
Windows Server 2008 Windows Server 2008 Windows Server 2008
डुमरियागंज
डुमरियागंज (Domariyaganj) भारत के उत्तर प्रदेश राज्य के सिद्धार्थनगर ज़िले में स्थित एक नगर है। यह इसी नाम की तहसील का मुख्यालय भी है।
भूगोल
डुमरियागंज नेपाल की सीमा से लगभग 30 किमी दूर राप्ती नदी के किनारे बसा हुआ है।
विंडोज़ होम सर्वर २०११
विंडोज़ होम सर्वर २०११ (अंग्रेजी में: Windows Home Server 2011) या विंडोज़ होम सर्वर 2011 ( कूटनाम- वेल (Vail)), माइक्रोसॉफ्ट का एक होम सर्वर ऑपरेटिंग सिस्टम है जिसे ऐसे लघु कार्यालय/गृह कार्यालय और घरों के लिए डिज़ाइन किया गया है जिसमे कई पीसी एक साथ कनेक्टेड होते है तथा यह संरक्षित फ़ाइल स्टोरेज, फ़ाइल शेयरिंग, स्वचालित पीसी बैकअप, रिमोट एक्सेस और पीसी डेस्कटॉप का रिमोट कंट्रोल जैसी सुविधाए प्रदान करता है । यह अपने पुराने पूर्ववर्ती विंडोज होम सर्वर के पावर पैक 3 की रिलीज के बाद 6 अप्रैल 2011 को जारी किया गया था। विंडोज होम सर्वर 2011 अंतिम विंडोज होम सर्वर रिलीज है;  इसके बाद विंडोज़ सर्वर 2012 एसेंशियल्स को लाया गया।
वैश्विक भूख सूचकांक
वैश्विक भूख सूचकांक एक ऐसा उपकरण है जो विश्व स्तर पर, और देश के आधार पर भूख को मापता और ट्रैक करता है। GHI की वार्षिक गणना की जाती है, और इसके परिणाम प्रत्येक वर्ष अक्टूबर में जारी एक रिपोर्ट में दिखाई देते हैं।
इसे 2006 में बनाया गया था, GHI शुरू में अमेरिका स्थित अंतर्राष्ट्रीय खाद्य नीति अनुसंधान संस्थान (IFPRI- International Food Policy Research Institute) और जर्मनी स्थित वेल्टहुंगरहिल्फ़ा (जर्मन - Welthungerhilfe, विश्व भूख सहायता संस्था) द्वारा प्रकाशित किया गया था। 2007 में, आयरिश एनजीओ कंसर्न वर्ल्डवाइड (Concern Worldwide, वैश्विक चिंतन) भी इसका एक सह-प्रकाशक बन गया।             2018 में, IFPRI ने परियोजना में अपनी भागीदारी त्याग दी और GHI केवल Welthungerhilfe और Concern Worldwide की संयुक्त परियोजना रह गई।
2019 ग्लोबल हंगर इंडेक्स रिपोर्ट में भूख के कई पहलुओं के आधार पर एक संख्यात्मक स्कोर बताकर राष्ट्रीय, क्षेत्रीय और वैश्विक भूख का एक बहुआयामी उपाय प्रस्तुत किया गया है। इस GHI स्कोर के आधार पर यह देशों को रैंक करता है और पिछले वर्षों के परिणामों के साथ वर्तमान स्कोर की तुलना करता है। 2000 के से चलती आई गिरावट के बाद, 2019 की रिपोर्ट के अनुसार वैश्विक स्तर पर भूख की स्थिति मध्यम और गंभीर के बीच है। कई देशों में 2000 के बाद से भूख में कमी आई है, लेकिन कुछ देशों में हालत या तो सुधरी नहीं है, या बदतर हो गई है।
भारत को 2019 में 102वाँ स्थान प्राप्त हुआ है, जो कि पड़ोसी देशों (पाकिस्तान, नेपाल, बांग्लादेश) से नीचे है। क्षेत्रीय रूप से दक्षिण एशिया विश्व का सबसे कुपोषित भाग है, और दूसरे स्थान पर अफ़्रीका का सहारा रेगिस्तान के दक्षिण वाला भाग है।
वार्षिक GHI के अलावा, भारत के राज्यों के लिए हंगर इंडेक्स (ISHI) 2008 में प्रकाशित हुआ था। और इथियोपिया के लिए सब-नेशनल हंगर इंडेक्स 2009 में प्रकाशित हुआ था।
इस इंटरेक्टिव मानचित्र के ज़रिए विशिष्ट क्षेत्रों या देशों में ज़ूम करने के साथ विभिन्न वर्षों के लिए डेटा की कल्पना की जा सकती है।
सूचकांक की गणना
सूचकांक 100-अंकों के पैमाने पर देशों को रैंक करता है, जिसमें 0 सर्वश्रेष्ठ स्कोर (कोई भूख नहीं) है और 100 सबसे खराब है, हालांकि कोई भी देश चरम सीमा तक नहीं पहुंचता है। GHI स्कोर की संभावित सीमा से जुड़ी भूख की गंभीरता इस प्रकार है:
GHI 4 घटक संकेतकों को जोड़ता है:
2019 GHI के लिए उपयोग किए जाने वाले डेटा और अनुमान 2014 से 2018 की अवधि के लिए हैं - जो GHI के चार घटकों के लिए सबसे नया उपलब्ध डेटा है। अल्पपोषित के अनुपात के आंकड़े यूएन ( एफएओ) के खाद्य और कृषि संगठन से आते हैं और इसमें लेखकों के अनुमान शामिल हैं। यूनिसेफ, विश्व स्वास्थ्य संगठन, विश्व बैंक, WHO, MEASURE DHS, भारतीय महिला और बाल विकास मंत्रालय से चाइल्ड वेस्टिंग करने और स्टंट करने के डेटा एकत्र किए जाते हैं और इसमें लेखकों के अपने अनुमान भी शामिल हैं। बाल मृत्यु दर के आंकड़े संयुक्त राष्ट्र की इंटर-एजेंसी ग्रुप फॉर चाइल्ड मॉर्टेलिटी एस्टिमेशन से हैं।
GHI स्कोर पेश करने के अलावा, हर साल GHI रिपोर्ट में भूख के एक विशेष पहलू को संबोधित करने वाला एक निबंध शामिल होता है। 2019 की रिपोर्ट भूख और जलवायु परिवर्तन के मुद्दे पर प्रकाश डालती है।
वैश्विक और क्षेत्रीय रुझान
20.0 का वैश्विक 2019 GHI स्कोर मध्यम और गंभीर के साथ आता है। यह 2000 के स्कोर 29.2 से नीचे है। हालांकि, 47 देशों में भूख का स्तर अभी भी गंभीर या खतरनाक है और एक देश में बेहद खतरनाक है।
दक्षिण एशिया
भूख की समस्या में अलग _अलग क्षेत्र के हिसाब से काफी भिन्नता पाई गई है। सूचकांक में स्कोर जितना अधिक होगा, समस्या उतनी ही गंभीर होगी। 2019 का सूचकांक दक्षिण एशिया को 29.3 स्कोर देता है, जो विश्व में सर्वाधिक है। यह इस क्षेत्र में भूख के गंभीर स्तर को दर्शाता है जो दुनिया के किसी भी अन्य क्षेत्र की तुलना में नाटकीय रूप से अधिक है। दक्षिण एशिया के उच्च जीएचआई स्कोर 29.3 की वजह क्षेत्र के बच्चों के अल्पपोषण की उच्च दर है: रिपोर्ट में किसी भी क्षेत्र के मुक़ाबले दक्षिण एशिया में बच्चे उच्चतम स्तर पर स्टंटिंग और वेस्टिंग से ग्रस्त हैं। दक्षिण एशिया में भी भारत की स्थिति बेहद दयनीय है। देश में भूख की हालत अपने से ग़रीब देशों से भी ख़राब है, जैसा कि तालिका में देखकर समझा जा सकता है।
अफ़्रीका
28.4 के 2019 GHI स्कोर के साथ, सहारा के दक्षिण अफ्रीका भी भूख के एक गंभीर स्तर से ग्रस्त है। इस क्षेत्र का स्कोर इसके अल्पपोषण और बाल मृत्यु दर से प्रेरित है, जो किसी भी क्षेत्र में सबसे अधिक है, जबकि इसके बच्चे की स्टंटिंग दर दक्षिण एशिया की तुलना में अधिक है। परेशानी की बात यह है, जबकि अफ्रीका के दक्षिण में सहारा के प्रसार की प्रवृत्ति लगातार 1999-2001 से घटकर 2013–2015 हो गई, यह तब से उलटा है और बढ़ना शुरू हो गया है।
अन्य क्षेत्र
इसके विपरीत, पूर्वी यूरोप और कॉमनवेल्थ ऑफ इंडिपेंडेंट स्टेट्स, लैटिन अमेरिका और कैरिबियन, पूर्व और दक्षिण पूर्व एशिया और निकट पूर्व और उत्तरी अफ्रीका में भूख कम या मध्यम है, जहां 2019 क्षेत्रीय जीएचआई स्कोर 6.6 से 13.3 तक है। फिर भी उन क्षेत्रों के भीतर भी कुछ देशों में भूख और कुपोषण के गंभीर या खतरनाक स्तर हैं।
तालिका
- = डेटा उपलब्ध नहीं है या प्रस्तुत नहीं किया गया है। कुछ देश दिए गए वर्ष या संदर्भ अवधि में अपनी वर्तमान सीमाओं में मौजूद नहीं थे।
नोट: इस तालिका से रैंकिंग और सूचकांक स्कोर की पिछली रिपोर्टों से सीधे तौर पर तुलना नहीं की जा सकती है (GHI 2019 की पूर्ण रिपोर्ट में अध्याय 1 देखें) ।
यहाँ देशों को स्थान 2019 के GHI स्कोर के अनुसार दिया गया है। 2019 में समान स्कोर वाले देशों को समान रैंकिंग दी जाती है (उदाहरण के लिए, मेक्सिको और ट्यूनीशिया दोनों 23 वें स्थान पर हैं)। डेटा की कमी के कारण निम्नलिखित देशों को शामिल नहीं किया जा सकता है: बहरीन, भूटान, बुरुंडी, कोमोरोस, डेमोक्रेटिक रिपब्लिक ऑफ़ कांगो, इक्वेटोरियल गिनी, इरिट्रिया, लीबिया, मोल्दोवा, पापुआ न्यू गिनी, कतर, सोमालिया, दक्षिण सूडान, सीरियाई अरब गणराज्य और ताजिकिस्तान।
करीमा गोर
करीमा गोर (जन्म 25 जून, 1998) एक अमेरिकी क्रिकेटर हैं। अप्रैल 2019 में, उन्हें नामीबिया में 2019 आईसीसी विश्व क्रिकेट लीग डिवीजन टू टूर्नामेंट के लिए संयुक्त राज्य अमेरिका के टीम में नामित किया गया था। उन्होंने 21 अप्रैल, 2019 को आईसीसी विश्व क्रिकेट लीग डिवीजन टू टूर्नामेंट 2019 में नामीबिया के खिलाफ संयुक्त राज्य अमेरिका के लिए अपनी लिस्ट ए की शुरुआत की। संयुक्त राज्य अमेरिका टूर्नामेंट में शीर्ष चार स्थानों पर समाप्त हुआ, इसलिए एक दिवसीय अंतर्राष्ट्रीय (वनडे) दर्जा प्राप्त किया। गोर ने 27 अप्रैल, 2019 को टूर्नामेंट के तीसरे स्थान के प्लेऑफ में पापुआ न्यू गिनी के खिलाफ संयुक्त राज्य अमेरिका के लिए अपना वनडे पदार्पण किया।
अपनी लिस्ट ए की शुरुआत से पहले, उन्होंने मार्च 2019 में संयुक्त अरब अमीरात के खिलाफ संयुक्त राज्य अमेरिका के लिए कई 50-ओवर मैचों में खेला। गोर ने एंटीगा और बारबुडा में भी क्रिकेट खेला है, जिसमें उनके पिता के साथ मैच भी शामिल हैं। 2014 में, यूनाइटेड इंश्योरेंस स्कूल अंडर-19 प्रतियोगिता में गोर अग्रणी रन-स्कोरर और विकेट लेने वाले खिलाड़ी थे।
जून 2019 में, उन्हें बरमूडा में 2018-19 आईसीसी टी 20 विश्व कप अमेरिका क्वालीफायर टूर्नामेंट के क्षेत्रीय फाइनल से आगे, संयुक्त राज्य अमेरिका क्रिकेट टीम के लिए 30-मैन ट्रेनिंग टीम में नामित किया गया था। अगले महीने, वह यूएसए क्रिकेट के साथ तीन महीने के केंद्रीय अनुबंध पर हस्ताक्षर करने वाले बारह खिलाड़ियों में से एक था। अगस्त 2019 में, उन्हें 2018-19 आईसीसी टी 20 विश्व कप अमेरिका क्वालीफायर टूर्नामेंट के क्षेत्रीय फाइनल के लिए संयुक्त राज्य के दल में नामित किया गया था। उन्होंने 21 अगस्त, 2019 को कनाडा के खिलाफ संयुक्त राज्य अमेरिका के लिए अपना ट्वेंटी 20 अंतर्राष्ट्रीय (टी 20 आई) पदार्पण किया।
नवंबर 2019 में, उन्हें 2019-20 क्षेत्रीय सुपर 50 टूर्नामेंट के लिए संयुक्त राज्य अमेरिका के टीम में नामित किया गया था।
मुमताज़ जज्जा
चौधरी मुमताज़ अहमद जज्जा (15 जून 1948 - 30 सितंबर 2011) एक पाकिस्तानी राजनेता थे जो पाकिस्तान मुस्लिम लीग (एन) राजनीतिक दल से जुड़े हुए थे, जिन्होंने 1985 से 1988 तक पाकिस्तान की नेशनल असेंबली (MNA) के सदस्य के रूप में कार्य किया और 2008 के आम चुनावों में पंजाब ( प्रांतीय विधानसभा ) के सदस्यके रूप में निर्वाचित हुये।
वह पेशे से कृषक और पंजाब के बहावलपुर जिले में यज़मान तहसील की निवासी हैं, उनके पिता किला कल्लर वाला के पास मोहरी के जज्जा से पलायन करके आये थे। श्री जज्जा ने अपने राजनीतिक जीवन में बहावलपुर जिला सरकार के सदस्य के रूप में दो कार्यकाल (1979-83 और 1983-87) के लिए काम किया है। वह मुल्तान में बहाउद्दीन ज़कारिया विश्वविद्यालय के स्नातक थे। अपनी मृत्यु से पहले, वह पंजाब विधानसभा में शिक्षा के लिए संसदीय सचिव के रूप में कार्य कर रहे थे।
पुर्तगाली इंक्विज़िशन
पुर्तगाल का इंक्विज़िशन ( Portuguese Inquisition ; पुर्तगाली : Inquisição Portuguesa = पुर्तगाली धर्माधिकरण) की स्थापना वहाँ के राजा जॉन तृतीय के द्वारा औपचारिक रूप से १५३६ में की गयी थी।
मोही (धारावाहिक)
मोही भारतीय हिन्दी धारावाहिक है, जिसका प्रसारण स्टार प्लस पर 10 अगस्त 2015 से शुरू हुआ। यह इससे पहले सोमवार से शनिवार तक देने वाले धारावाहिक एक वीर की अरदास...वीरा के स्थान पर दिखाया जा रहा है। इसमें मुख्य किरदार में विनीता जोशी ठक्कर और करन शर्मा हैं।
सियाही
सियाही उस तरल पदार्थ को कहते हैं जो कलम में लिखने के लिए प्रयोग में आती है।
अन्य अर्थ
सियाही सूखी भी न थी = तय समय अवधी में ही (संधी का उल्लंधन, अवमानना, आदि)।
सिकन्दर खेर
सिकन्दर खेर एक भारतीय अभिनेता तथा वर्तमान चण्डीगढ़ से सांसद किरण खेर के पुत्र हैं,
विंडोज़ एच.पी.सी. सर्वर २००८
'''विंडोज़ एच.पी.सी. सर्वर २००८ (अंग्रेजी में: Windows HPC Server 2008) या विंडोज एचपीसी सर्वर 2008', 22 सितंबर, 2008 को माइक्रोसॉफ्ट द्वारा जारी किया गया, तथा यह विंडोज कंप्यूट क्लस्टर सर्वर 2003 (WCCS) का उत्तराधिकारी उत्पाद है। WCCS की तरह, विंडोज एचपीसी सर्वर 2008 को उच्च-स्तरीय अनुप्रयोगों (high-end applications) के लिए डिज़ाइन किया गया है, जिनके लिए उच्च प्रदर्शन कंप्यूटिंग क्लस्टर्स (high performance computing clusters) की आवश्यकता होती है (एचपीसी (HPC) उच्च प्रदर्शन कम्प्यूटिंग'' का संक्षिप्त रूप है)। सर्वर सॉफ़्टवेयर के इस संस्करण में हजारों कोर के स्तर तक कुशलतापूर्वक चलने की क्षमता होने का दावा किया जाता है।
तुलनात्मक लोक-प्रशासन
सामान्य शब्दों में तुलनात्मक लोक-प्रशासन (Comparative Public Administration) का अर्थ है, दो या दो से अधिक प्रशासनिक इकाइयों की संरचना एवं कार्यात्मकता की तुलना की जाए। इसमें दो या दो से अधिक देशों, प्रान्तों तथा स्थानों की प्रशासनिक व्यवस्थाओं के मध्य तुलना की जाती है। तुलनात्मक लोक-प्रशासन का दृष्टिकोण सर्वप्रथम वुडरो विल्सन के नवीन लेख 'द स्टडी ऑफ ऐडमिनिस्ट्रेशन' (१८८७) में आया। इस लेख में विल्सन ने लोक-प्रशासन के तुलनात्मक अध्ययन पर बल दिया।
तुलनात्मक लोक प्रशासन, लोक प्रशासन के अध्ययन के क्षेत्र में एक नवीन अवधारणा है। द्वितीय विश्वयुद्ध के पश्चात सामाजिक विज्ञानों ने अध्ययन के लिए तुलनात्मक आधार पर विशेष बल दिया। इसी दौरान सामाजिक शास्त्रों को विज्ञान की श्रेणी में रखने के लिए विद्वान प्रयत्न करने में लगे थे। लोक प्रशासन में सन् 1952 में प्रिन्सटन में आयोजित ‘तुलनात्मक प्रशासन सम्मेलन‘ द्वारा तुलनात्मक दृष्टिकोण का प्रथम प्रयास किया गया था। लेकिन राबर्ट ए. डहाल ने कहा कि जब तक लोक प्रशासन का अध्ययन तुलनात्मक नही होता तब तक विज्ञान होने का इसका दावा खोखला है।
तुलनात्मक लोक प्रशासन के विकास में फैरल हैडी, ड्वाइड वाल्डो, रिचर्ड गैबल, फ्रेड रिग्स, जॉन मॉन्टगुमरी आदि विद्वानों का महत्त्वपूर्ण योगदान है। लोक प्रशासन के विद्वानों ने तुलनात्मक विश्लेषण पर बल देना प्रारम्भ किया। प्रशासन का तुलनात्मक अध्ययन उनके सामाजिक, सांस्कृतिक, राजनीतिक तथा आर्थिक पर्यावरण के सन्दर्भ में किया जाना चाहिए। तुलनात्मक लोक प्रशासन एक नवीन अवधारणा है जिसमें विभिन्न प्रशासनिक व्यवस्थाओं का तुलनात्मक अध्ययन करके प्रशासन को अधिकाधिक वैज्ञानिक बनाने का प्रयास किया जाता है।